stanford-oval/wikipedia huggingface dataset:
สโมสรฟุตบอลสมุทรปราการ ซิตี้ ในฤดูกาล 2565–2566
การแข่งขัน > ช้าง เอฟเอคัพ

บทความหลัก: ช้าง เอฟเอคัพ 2565–66
| 0 | 1 | 2 | 3 | 4 |
| --- | --- | --- | --- | --- |
| 5 ตุลาคม 2565 รอบแรก | สมุทรปราการ ซิตี้ | 2–0 | แม่โจ้ ยูไนเต็ด | ชลบุรี |
| 18:00 น. | โช ชิโมจิ  22' พงศกร ตรีสาตร์  90+3' นนทภัสส์ ปานเอมธน  31' อีแวนส์ เอเนนี  55'  64' นิติธร ศรีประมาณ  67' |  | ศราวุฒิ ใหม่วงค์  61' อภิสิทธิ์ เสมอเหมือน  75'  89' | สนามกีฬา: ชลบุรี ยูทีเอ สเตเดียม ผู้ชมในสนาม: 31 คน ผู้ตัดสิน: วิเชฐ เทียนทอง ผู้ช่วยผู้ตัดสิน: ไชยศ ศรีภักดิ์ วัชรศักดิ์ อินทรักษ์ ผู้ตัดสินที่ 4: เอกชัย เพ็ชรฉ่ำ |
| 0 | 1 | 2 | 3 | 4 |
| --- | --- | --- | --- | --- |
| 2 พฤศจิกายน 2565 รอบ 64 ทีมสุดท้าย | บุรีรัมย์ ยูไนเต็ด | 5–1 | สมุทรปราการ ซิตี้ | บุรีรัมย์ |
| 19:00 น. | โจนาธาน โบลิงกี  3' อายุบ มาซิกา  40' อาทิตย์ บุตรจินดา  42' ฟรังก์ กัสตาเญดา  59' ศศลักษณ์ ไหประโคน  90+3' | รายงาน | เปตรู ลูกา  77' | สนามกีฬา: ช้างอารีนา ผู้ชมในสนาม: 12,290 คน ผู้ตัดสิน: ชัยฤกษ์ งามสม ผู้ช่วยผู้ตัดสิน: วรพงษ์ ประเสริฐศรี ราชันย์ ดาวังปา ผู้ตัดสินที่ 4: ชัยยา มูลมะณี |
การแข่งขัน > รีโว่ คัพ

บทความหลัก: รีโว่ คัพ 2565–66
| 0 | 1 | 2 | 3 | 4 |
| --- | --- | --- | --- | --- |
| 19 ตุลาคม 2565 รอบเพลย์ออฟ | บางกอก | 4–3 | สมุทรปราการ ซิตี้ | กรุงเทพมหานคร (ทุ่งครุ) |
| 17:00 น. | Dauda Y. Bortu  36' ผดุงศักดิ์ โพธินาค  71', 85' บรูนู ซูซูกิ  87' |  | เปตรู ลูกา  2', 8' โช ชิโมจิ  80' อีแวนส์ เอเนนี  34' เดชา สอาดโฉม  40' ศักดิ์สิทธิ์ จิตวิจารณ์  80' สัมพันธ์ เกษี  90' | สนามกีฬา: สนามเฉลิมพระเกียรติ บางมด ผู้ชมในสนาม: 350 คน ผู้ตัดสิน: กฤษติณ สายสมบัติ ผู้ช่วยผู้ตัดสิน: เชาวลิต พูนประสิทธิ์ คมชลัช เลขาวิจิตร ผู้ตัดสินที่ 4: พิชิต ทองจันทร์มูล |
สถิติ > ผู้ทำประตู

| หมายเลข | ตำแหน่ง | ชื่อ | ลีก | เอฟเอคัพ | ลีกคัพ | รวม |
| --- | --- | --- | --- | --- | --- | --- |
| 27 | FW |  ยศกร บูรพา | 7 | 0 | 0 | 7 |
| 11 | FW |  ภาสกร ศรีผุดผ่อง | 7 | 0 | 0 | 7 |
| 10 | MF |  โช ชิโมจิ | 4 | 1 | 1 | 6 |
| 14 | MF |  พันธมิตร ประพันธ์ | 5 | 0 | 0 | 5 |
| 29 | FW |  เปตรู ลูกา | 2 | 1 | 2 | 5 |
| 23 | MF |  กิตติไกร จันทะรักษา | 3 | 0 | 0 | 3 |
| 42 | MF |  นนทภัสส์ ปานเอมธน | 2 | 0 | 0 | 2 |
| 8 | MF |  กานต์ จรเทศ | 1 | 0 | 0 | 1 |
| 3 | DF |  ถิรพล ธนชาตกุล | 1 | 0 | 0 | 1 |
| 91 | DF |  พงศกร ตรีสาตร์ | 0 | 1 | 0 | 1 |
สถิติ > คลีนชีตส์

| หมายเลข | ชื่อ | ไทยลีก 2 | เอฟเอคัพ | ลีกคัพ | รวม | นัดที่ลงเล่น |
| --- | --- | --- | --- | --- | --- | --- |
| 1 |  ศุภวัฒน์ โยคะกุล | 2 | 1 | 0 | 3 | 11 |
| 18 |  ทัตพิชา อักษรศรี | 7 | 0 | 0 | 7 | 26 |
| 52 |  ณัฐพล ขันจำนงค์ | 0 | 0 | 0 | 0 | 0 |
| 80 |  รัชพล น้ำทอง | 1 | 0 | 0 | 1 | 3 |
| รวม | รวม | 10 | 1 | 0 | 11 | 40 |
สโมสรฟุตบอลลิเวอร์พูลในฤดูกาล 1990–91

สโมสรฟุตบอลลิเวอร์พูลในฤดูกาล 1990–91 เป็นฤดูกาลที่ 99 นับตั้งแต่การก่อตั้งลิเวอร์พูล และเป็นฤดูกาลที่ 29 ติดต่อกันบนลีกสูงสุด ในฤดูกาลนี้สโมสรไม่สามารถป้องกันแชมป์ลีกได้และไม่ได้แชมป์ลีกไปอีก 30 ปีจนถึงฤดูกาล 2019–20
ผู้จัดการทีม เคนนี แดลกลีช ลาออกเมื่อวันที่ 22 กุมภาพันธ์ ค.ศ. 1991 หลังจากเสมอกับ เอฟเวอร์ตัน คู่แข่งร่วมเมือง 4–4 โดยอ้างเหตุผลส่วนตัวในการตัดสินใจของเขา โดยมีรอนนี มอรันรับหน้าที่ผู้จัดการทีมรักษาการ ลิเวอร์พูลล้มเหลวในการทวงจ่าฝูงดิวิชั่น 1 จากอาร์เซนอล ซึ่งจบด้วยการเป็นแชมป์โดยแพ้เพียงนัดเดียวตลอดทั้งฤดูกาล แกรม ซูเนสส์ ได้รับการแต่งตั้งให้เป็นผู้จัดการทีมต่อจากรอนนี มอรัน เมื่อวันที่ 16 เมษายน สำหรับ 5 นัดสุดท้ายของฤดูกาล ส่งผลให้ชนะ 3 แพ้ 2
อลัน แฮนเซ่น กัปตันทีมซึ่งห่างหายจากการลงเล่นมาเกือบปี ได้ประกาศแขวนสตั๊ดหลังจากการลาออกของแดลกลีชได้ไม่นาน
ฤดูกาลนี้เริ่มต้นได้ดีมากสำหรับหงส์แดง พวกเขาในฐานะแชมป์ลีกจากฤดูกาลที่แล้วชนะ 8 นัดแรกในลีก รวมถึงชัยชนะ 4–0 เหนือแมนเชสเตอร์ยูไนเต็ดที่แอนฟีลด์ และออกสตาร์ท 15 นัดแรกไม่แพ้ใครในลีก
นอกจากนี้ยังเป็นฤดูกาลสุดท้ายที่แอนฟิลด์สำหรับกองหน้าปีเตอร์ เบียร์ดสลีย์ ซึ่งเริ่มต้นฤดูกาลที่ 4 กับสโมสรได้อย่างสวยงาม แต่จากนั้นเขาถูกดร็อปเป็นผู้เล่นสำรองเมื่อสโมสรเซ็นสัญญากับเดวิด สปีดี จากคอเวนทรีซิตี ในช่วงครึ่งทางของฤดูกาล
ผู้เล่นทั้งสองคือเบียร์ดสลีย์ และสปีดี ออกจากสโมสรในช่วงปิดฤดูกาล สปีดีถูกขายให้กับแบล็กเบิร์นโรเวอส์ และเบียร์ดสลีย์ ให้กับคู่แข่งร่วมเมืองอย่างเอฟเวอร์ตัน นอกจากนี้พวกเขายังปล่อยผู้เล่นออกจากแอนฟิลด์ในช่วงซัมเมอร์นั้นอีก 2 คนคือกองหลัง แกรี่ กิลเลสพี และ สตีฟ สตอนตัน ย้ายไปกลาสโกว์เซลติกและแอสตันวิลลาตามลำดับ ในช่วงปิดฤดูกาล ลิเวอร์พูลจ่ายเงินเป็นสถิติระดับชาติ 2.9 ล้านปอนด์สำหรับกองหน้าดาร์บีเคาน์ตี ดีน ซอนเดอร์ส ซึ่งเป็นผู้ทำประตูสูงสุดในดิวิชัน 1 ในฤดูกาล 1990–91 แม้ว่าทีมของเขาจะตกชั้นก็ตาม และอีก 2.5 ล้านปอนด์สำหรับมาร์ค ไรท์ กองหลังทีมชาติอังกฤษ และยังจ่ายเงิน 1.25 ล้านปอนด์สำหรับมาร์ค วอลเตอร์ส กองกลางที่ติดตามซูเนสส์มาที่แอนฟีลด์ จากกลาสโกว์เรนเจอส์
เพียงไม่กี่สัปดาห์ก่อนลาออก แดลกลีชลงทุนเพื่ออนาคตด้วยการซื้อและเซ็นสัญญากับเจมี่ เรดแนปป์ กองกลางบอร์นมัธ วัย 17 ปี ซึ่งเป็นลูกชายของแฮรี่ เรดแนปป์ ผู้จัดการทีมบอร์นมัธในขณะนั้น และเขายังให้สตีฟ แมคมานามาน ปีกวัย 18 ปี เปิดตัวในทีมชุดใหญ่ก่อนวันคริสต์มาส
เหตุการณ์ในฤดูกาล > สิงหาคม

การป้องกันแชมป์ลีกดิวิชัน 1 สมัยที่ 18 ของลิเวอร์พูลเริ่มขึ้นเมื่อวันที่ 25 สิงหาคม ค.ศ. 1990 ที่บรามอลล์เลน ซึ่งพวกเขาเอาชนะเชฟฟีลด์ยูไนเต็ดที่เพิ่งเลื่อนชั้น 3-1 การไปเยือนเวมบลีย์เมื่อสัปดาห์ก่อนสำหรับการแข่งขันเอฟเอแชริตีชีลด์ ลิเวอร์พูลเป็นผู้ชนะร่วมกับแชมป์เอฟเอคัพ แมนเชสเตอร์ ยูไนเต็ด หลังจากเสมอกัน 1-1
เหตุการณ์ในฤดูกาล > กันยายน

สิ้นสุดเดือนกันยายนลิเวอร์พูลเป็นจ่าฝูงของดิวิชัน 1 โดยชนะรวดทั้ง 7 นัดแรกในลีก รวมถึงชนะเอฟเวอร์ตัน 3-2 ที่กูดิสันพาร์กในเมอร์ซีย์ไซด์ดาร์บีแมตช์ ซึ่งปีเตอร์ เบียร์ดสลีย์ยิงได้ 2 ประตู และน่าประทับใจยิ่งกว่านั้นคือการทุบแมนเชสเตอร์ยูไนเต็ด 4-0 ที่แอนฟีลด์ซึ่งเบียร์ดสลีย์กดแฮตทริก เบียร์ดสลีย์จบเดือนด้วยการเป็นดาวซัลโวสูงสุดของดิวิชั่น 1 ด้วยผลงาน 7 ประตู
เหตุการณ์ในฤดูกาล > ตุลาคม

ชัยชนะของลิเวอร์พูลตั้งแต่เริ่มฤดูกาลยาวมาถึงนัดที่ 8 ติดต่อกันเมื่อพวกเขาคว้าชัยชนะ 2-0 ในบ้านเหนือดาร์บีเคาน์ตี และในนัดต่อมาพวกเขาทำแต้มหล่นเป็นครั้งแรกในฤดูกาลเมื่อนอริชซิตี เสมอกับพวกเขา 1-1 ที่สนามแคร์โรว์โรด เดือนนี้จบลงด้วยความผิดหวังเมื่อแมนเชสเตอร์ยูไนเต็ดเขี่ยพวกเขาตกรอบฟุตบอลลีกคัพด้วยความพ่ายแพ้ 1-3 ที่โอลด์แทรฟฟอร์ด
เหตุการณ์ในฤดูกาล > พฤศจิกายน

ฟอร์มที่ยอดเยี่ยมของปีเตอร์ เบียร์ดสลีย์ยังคงดำเนินต่อไปเมื่อเขาทำถึง 10 ประตูในดิวิชั่น 1 เมื่อวันที่ 10 พฤศจิกายน โดยทำประตูได้ในเกมเปิดบ้านเอาชนะลูตันทาวน์ 4-0  นอกจากนี้ยังเป็นเดือนที่ดีสำหรับเอียน รัช ซึ่งทำสองประตูในเกมพบลูตันทาวน์ และทอตนัมฮอตสเปอร์ ลิเวอร์พูลยังคงเป็นจ่าฝูงของดิวิชั่น 1 ได้อย่างสบายเมื่อสิ้นสุดเดือนพฤศจิกายน
เหตุการณ์ในฤดูกาล > ธันวาคม

การเริ่มต้นฤดูกาลที่ไม่แพ้ใครของลิเวอร์พูลสิ้นสุดลงหลังจากผ่านไป 14 นัดเมื่อพวกเขาพ่ายแพ้ให้กับคู่ปรับสำคัญอย่างอาร์เซนอล 0-3 ที่อาร์เซนอลสเตเดียมเมื่อวันที่ 2 ธันวาคม แต่ตำแหน่งจ่าฝูงดิวิชั่น 1 ของพวกเขายังคงอยู่ เดือนนี้จบลงด้วยการพ่ายแพ้นัดที่สองต่อคริสตัลพาเลซ ซึ่งค่อย ๆ กลายเป็นคู่แข่งในการแย่งชิงตำแหน่งแชมป์ลีก และยังรวมถึงชัยชนะเหนือเชฟฟีลด์ยูไนเต็ดและเซาแทมป์ตันด้วย
เหตุการณ์ในฤดูกาล > มกราคม

ช่วงปีใหม่มีผู้เล่นใหม่ 2 คนเซ็นสัญญาเข้าสู่สโมสรคือเดวิด สปีดี กองหน้ามากประสบการณ์จากคอเวนทรีซิตี และเจมี เร้ดแน็ปป์ กองกลางอายุ 17 ปีจากบอร์นมัท มีเพียง 3 นัดในลีกสำหรับหงส์แดงในเดือนนี้ เริ่มต้นด้วยชัยชนะ 3-0 เหนือลีดส์ยูไนเต็ดที่แอนฟีลด์ในช่วงปีใหม่ ตามด้วยเสมอกับแอสตันวิลลา และวิมเบิลดัน
ภารกิจในเอฟเอคัพเริ่มต้นขึ้นอย่างยากลำบาก โดยหงส์แดงจำเป็นต้องเล่นนัดรีเพลย์กับแบล็กเบิร์นโรเวอส์จากดิวิชัน 2 ในรอบที่ 3 และไบรตันแอนด์โฮฟอัลเบียนในรอบที่ 4 อย่างไรก็ตาม อาร์เซนอลแซงหน้าหงส์แดงเป็นจ่าฝูงของลีกเมื่อปลายเดือน
เหตุการณ์ในฤดูกาล > กุมภาพันธ์

เคนนี แดลกลีชทำให้โลกฟุตบอลตกตะลึงในวันที่ 22 กุมภาพันธ์ ค.ศ. 1991 ด้วยการประกาศลาออกจากตำแหน่งผู้จัดการทีมลิเวอร์พูลอย่างกระทันหันหลังจากคุมทีมมาเกือบ 6 ปี ในช่วงเวลานั้นเขาพาทีมคว้าแชมป์ลีก 3 สมัย เอฟเอคัพ 2 สมัย และไม่เคยจบต่ำกว่ารองแชมป์ในลีก พวกเขายังมีลุ้นดับเบิลแชมป์เมื่อแดลกลีชยื่นลาออก โดยต้องเล่นนัดรีเพลย์กับเอฟเวอร์ตันในรอบที่ 5 หลังจากเสมอแบบไร้สกอร์ที่แอนฟีลด์ ซึ่งพวกเขาเอาชนะเอฟเวอร์ตันในลีกเมื่อต้นเดือนด้วย
รอนนี มอรัน โค้ชที่รับใช้สโมสรมาอย่างยาวนานได้รับการแต่งตั้งให้เป็นผู้จัดการทีมชั่วคราวจนกว่าจะมีการแต่งตั้งผู้จัดการทีมถาวร  อย่างไรก็ตาม เดือนนี้จบลงด้วยการที่เอฟเวอร์ตันทำได้ดีกว่าหงส์แดงในเกมนัดรีเพลย์ของเอฟเอคัพ รอบที่ 5
เหตุการณ์ในฤดูกาล > มีนาคม

อาร์เซนอลยังคงเป็นจ่าฝูงเหนือหงส์แดงด้วยการชนะ 1–0 ที่แอนฟิลด์ในวันที่ 3 มีนาคม แต่ลิเวอร์พูลชนะในอีก 3 นัดถัดมา (รวมถึงการถล่มดาร์บีเคาน์ตี 7–1 ที่ Baseball Ground) ทำให้หงส์แดงยังคงอยู่ในเส้นทางการลุ้นแชมป์ลีกสมัยที่ 19
เหตุการณ์ในฤดูกาล > เมษายน

13 ประตูและชัยชนะ 3 นัดรวดหมายความว่าลิเวอร์พูลจบเดือนนี้โดยยังสามารถไล่ตามอาร์เซนอลในการแย่งชิงตำแหน่งแชมป์ลีก ทำให้แกรม ซูเนสส์ผู้จัดการทีมคนใหม่ซึ่งเป็นนักเตะระดับตำนานของสโมสรได้มีโอกาสหวนคืนสู่สโมสรในฝัน
เหตุการณ์ในฤดูกาล > พฤษภาคม

ความพ่ายแพ้ติดต่อกันต่อเชลซีและน็อตติ้งแฮม ฟอเรสต์ทำให้ความหวังของลิเวอร์พูลในการคว้าแชมป์ลีกอีกครั้งสิ้นสุดลง เมื่อถ้วยแชมป์กลับมาสู่อาร์เซนอล ซึ่งคว้ามันมาจากลิเวอร์พูลในนัดสุดท้ายของฤดูกาลเมื่อ 2 ปีก่อน นัดสุดท้ายของฤดูกาลคือเปิดบ้านเอาชนะทอตนัมฮอตสเปอร์ 2-0 และอย่างน้อยหงส์แดงก็มีสถิติการจบ 2 อันดับแรกติดต่อกันเป็นครั้งที่ 10
ทีม > ผู้รักษาประตู

บรูซ โครบเบอลาร์
ทีม > กองหน้า

ปีเตอร์ เบียร์ดสลีย์
เอียน รัช
อันดรีย์ ซือบีฮา

| อันดรีย์ ซือบีฮา |
| --- | --- |
Андрій Сибіга
ซือบีฮาใน ค.ศ. 2024

รัฐมนตรีว่าการกระทรวงการต่างประเทศ
อยู่ในวาระ
เริ่มดำรงตำแหน่ง  5 กันยายน 2024
ประธานาธิบดี: วอลอดือมือร์ แซแลนสกึย
นายกรัฐมนตรี: แดนึส ชมือฮัล
ก่อนหน้า: ดมึยตรอ คูแลบา
รองหัวหน้าสำนักงานประธานาธิบดีแห่งยูเครน
ดำรงตำแหน่ง 31 พฤษภาคม 2021 – 12 เมษายน 2024
ประธานาธิบดี: วอลอดือมือร์ แซแลนสกึย
 
ข้อมูลส่วนบุคคล
เกิด:  (1975-02-01) 1 กุมภาพันธ์ ค.ศ. 1975 (50 ปี) ซบอริว แคว้นแตร์นอปิล สาธารณรัฐสังคมนิยมโซเวียตยูเครน
ศิษย์เก่า: มหาวิทยาลัยลวิว
อาชีพ: นักการเมือง, ทูต
รางวัล:  

อันดรีย์ อีวานอวึช ซือบีฮา (ยูเครน: Андрій Іванович Сибіга; เกิดวันที่ 1 กุมภาพันธ์ ค.ศ. 1975) เป็นนักการเมือง นักการทูต และนักกฎหมายชาวยูเครนที่เป็นรองหัวหน้าสำนักงานประธานาธิบดีแห่งยูเครน และปัจจุบันดำรงตำแหน่งรัฐมนตรีว่าการกระทรวงการต่างประเทศยูเครนตั้งแต่วันที 5 กันยายน ค.ศ. 2024
ชีวิตช่วงต้น

อันดรีย์ ซือบีฮาเกิดที่ซบอริว แคว้นแตร์นอปิล ใน ค.ศ. 1997 เขาจบการศึกษาจากมหาวิทยาลัยลวิวในฐานะผู้เชี่ยวชาญด้านความสัมพันธ์ระหว่างประเทศ เขาสามารถพูดภาษาอังกฤษและโปแลนด์ได้คล่อง
อาชีพ

ใน ค.ศ. 2008-2012 เขาเป็นที่ปรึกษา-ผู้แทนในสถานทูตยูเครนในสาธารณรัฐโปแลนด์ จากนั้นใน ค.ศ. 2012-2016 เขาเป็นผู้อำนวยการฝ่ายบริการกงสุล กระทรวงการต่างประเทศยูเครน
จากนั้นในวันที่ 23 สิงหาคม ค.ศ. 2016 เขาได้รับแต่งตั้งให้เป็นเอกอัครราชทูตพิเศษและผู้มีอำนาจเต็มแห่งยูเครนประจำสาธารณรัฐตุรกี จนกระทั่งวันที่ 19 พฤษภาคม ค.ศ. 2021 เขาถูกปลดออกจากตำแหน่งตามคำสั่งประธานาธิบดี วอลอดือมือร์ แซแลนสกึย
เมื่อวันที่ 31 พฤษภาคม 2021 เขาได้รับการแต่งตั้งเป็นรองหัวหน้าสำนักงานประธานาธิบดีแห่งยูเครน (เมื่อวันที่ 11 กุมภาพันธ์ ค.ศ. 2020 อันดรีย์ แยร์มักได้รับการแต่งตั้งเป็นหัวหน้าสำนักงานประธานาธิบดี)
ในช่วงเริ่มต้นของการรุกรานยูเครนโดยรัสเซียใน ค.ศ. 2022 ซือบีฮาเป็นหนึ่งในคนกลุ่มแรกที่ประกาศให้ยูเครนสมัครเพื่อเข้าร่วมสหภาพยุโรปอย่างเป็นทางการ หลังดมึยตรอ คูแลบาลาออกในเดือนกันยายน ค.ศ. 2024 เขาได้รับการแต่งตั้งเป็นรัฐมนตรีว่าการกระทรวงการต่างประเทศต่อจากเขา
มิสเตอร์โกลบอล 2019

| มิสเตอร์โกลบอล 2019 |
| --- | --- |
วันที่: 26 กันยายน พ.ศ. 2562
สถานที่จัด:  โนโวเทล กรุงเทพ สุขุมวิท 20, กรุงเทพมหานคร, ประเทศไทย
เข้าร่วมประกวด: 38 คน
ผู้ชนะเลิศ:  เกาหลี Kim Jong-woo
นางงามมิตรภาพ:  โปรตุเกส Angelo Amaro
ชุดประจำชาติยอดเยี่ยม:  พม่า Thiha Kyaw
ขวัญใจช่างภาพ:  ฮ่องกง Chace Cheng King-Lok
← 20182021 →
มิสเตอร์โกลบอล 2019 (อังกฤษ: Mister Global 2019) เป็นการประกวดมิสเตอร์โกลบอลครั้งที่ 6 จัดขึ้นเมื่อวันที่ 26 กันยายน ค.ศ. 2019 ณ โนโวเทล กรุงเทพ สุขุมวิท 20, กรุงเทพมหานคร, ประเทศไทย โดยKim Jong-woo จากประเทศเกาหลี เป็นผู้ครองตำแหน่งในปีนี้
ผลการประกวด > ลำดับ

| ผลการประกวด | ผู้เข้าประกวด |
| --- | --- |
มิสเตอร์โกลบอล 2019:   เกาหลี - Kim Jong-woo
รองอันดับ 1:   ประเทศตูนิเซีย - Houssem Saïdi
รองอันดับ 2:   สเปน - José Luis Rodrigo Navarro
รองอันดับ 3:    สวิตเซอร์แลนด์ - Kenan Murseli
รองอันดับ 4:   สาธารณรัฐโดมินิกัน - Braulio Encarnación
16 คนสุดท้าย:   บราซิล - Gill Raupp   ชิลี - Nelson Cáceres   คิวบา - Rubert Manuel Arías Solozábal   อินโดนีเซีย - Herman Yosef Cahyono   เม็กซิโก - Manuel Duarte López   ไซปรัสเหนือ - Süleyman Mullahasan   ฟิลิปปินส์ - Ricky Gumera   โปแลนด์  - Michal Jan Grudzień   โปรตุเกส - Angelo Amaro   ไทย - Jeerawat Vetsakol   เวียดนาม - Nguyễn Hùng Cường  §
§ เข้ารอบ 16 ทีมสุดท้ายโดยอัตโนมัติ ผ่าน มิสเตอร์ป๊อบปูลาร์โหวต
ผลการประกวด > ลำดับการประกาศชื่อ

| --- | --- |
 16 คนสุดท้าย  เม็กซิโก   คิวบา   บราซิล   สาธารณรัฐโดมินิกัน   ประเทศตูนิเซีย   โปแลนด์   ไซปรัสเหนือ   สเปน   ฟิลิปปินส์   อินโดนีเซีย   ไทย   เกาหลี   ชิลี    สวิตเซอร์แลนด์   โปรตุเกส   เวียดนาม:  5 คนสุดท้าย   สวิตเซอร์แลนด์   ประเทศตูนิเซีย   สาธารณรัฐโดมินิกัน   สเปน   เกาหลี
รางวัลพิเศษ

| รางวัล | ผู้เข้าประกวด |
| --- | --- |
มิสเตอร์คอนจีเนียลีตี:  โปรตุเกส - Angelo Amaro
ขวัญใจช่างภาพ:  ฮ่องกง - Chace Cheng King-Lok
มิสเตอร์ป๊อบปูลาร์โหวต:  เวียดนาม - Nguyễn Hùng Cường
มิสเตอร์ชาร์มมิงสไมล์:  ลาว - Kiengkai Xouansouandao
ชุดประจำชาติยอดเยี่ยม:  พม่า - Thiha Kyaw
เบสท์สวิมสูท:  ปานามา - Kenny Guerra
เบสท์โมเดล:  ชิลี - Nelson Cáceres
ผู้เข้าประกวด

38 ผู้เข้าประกวดที่ได้รับการยืนยัน:
| ประเทศ | ผู้เข้าประกวด |
| --- | --- |
 บราซิล: Gill Raupp
 ชิลี: Nelson Cáceres
 จีน: Chen Ruihu
 คิวบา: Rubert Manuel Arías Solozábal
 เช็กเกีย: Thanh Tung Cao
 สาธารณรัฐโดมินิกัน: Braulio Encarnación
 อียิปต์: Adam Hussein
 กวม: Jonathan Edward Onedera
 เฮติ: Tcholo Medastin
 ฮ่องกง: Chace Cheng King-Lok
 อินเดีย: Rishabh Chaudhary Kumar
 อินโดนีเซีย: Herman Yosef Cahyono
 ญี่ปุ่น: Kodai Hata
 เกาหลี: Kim Jong-woo
 ลาว: Kiengkai Xouansouandao
 มาเลเซีย: Chris Chan
 เม็กซิโก: Manuel Duarte López
 พม่า: Thiha Kyaw
 เนปาล: Aryan Sitaula
 ไนจีเรีย: Triumph Moses
 ไซปรัสเหนือ: Süleyman Mullahasan
 ปานามา: Kenny Guerra
 ฟิลิปปินส์: Ricky Gumera
 เปรู: Miguel Millasaky
 โปแลนด์: Michal Jan Grudzień
 ปวยร์โตรีโก: Edgar Irizarry
 โปรตุเกส: Angelo Amaro
 แอฟริกาใต้: Marcus Max Karsten
 สเปน: José Luis Rodrigo Navarro
 ศรีลังกา: H. Maduranga Dilshan
 สวีเดน: Sebastian Jonsson
  สวิตเซอร์แลนด์: Kenan Murseli
 ไต้หวัน: Kevin Chang Zhe-Wei
 ไทย: Jeerawat Vetsakol
 โตโก: Kwassy Francisco Deo Adjamah
 ประเทศตูนิเซีย: Houssem Saïdi
 สหรัฐ: Branden Allen Cruz
 เวียดนาม: Nguyễn Hùng Cường
แหล่งข้อมูลอื่น

Official website เก็บถาวร 2021-06-06 ที่ เวย์แบ็กแมชชีน (อังกฤษ)
History at the Pageantopolis เก็บถาวร 2017-06-06 ที่ เวย์แบ็กแมชชีน (อังกฤษ)
Official Facebook fanpage (อังกฤษ)
| ด ค กมิสเตอร์โกลบอล |
| --- | --- |
 2014  2015  2016  2017  2018  2019  2020  2021  2022  2023 
 2024 
 องค์กร  ผู้ครองตำแหน่ง  รองชนะเลิศ  รางวัลพิเศษ  ประเทศ
แดน บีช แบรดลีย์

| แดเนียล บีช แบรดลีย์ |
| --- | --- |
หมอแบรดลีย์ถ่ายเมื่อปี 2408
เกิด: 18 กรกฎาคม พ.ศ. 2347 เมืองมาร์เซลลัส รัฐนิวยอร์ก สหรัฐ
เสียชีวิต: 23 มิถุนายน พ.ศ. 2416 (68 ปี) เมืองพระนคร ประเทศสยาม
สัญชาติ: อเมริกัน
ศิษย์เก่า: มหาวิทยาลัยนิวยอร์ก
อาชีพ: แพทย์, มิชชันนารี
ปีปฏิบัติงาน: 1835–1873
องค์การ: สมาคมมิชชันนารีอเมริกัน
มีชื่อเสียงจาก: การกำจัดโรคฝีดาษในสยาม
คู่สมรส: เอมิลี รอยส์ (สมรส 1834; เสียชีวิต 1845) ซาราห์ บรักลีย์ (สมรส 1848)
บุตร: 2 คน
แดเนียล บีช แบรดลีย์ (Daniel Beach Bradley) หรือคนไทยนิยมเรียก หมอปลัดเล เป็นนายแพทย์ชาวอเมริกันที่เข้ามาเผยแพร่ศาสนาคริสต์ในกรุงรัตนโกสินทร์ ต่อมายังเผยแพร่งานพิมพ์และการแพทย์แผนตะวันตกในราชอาณาจักรด้วย
ประวัติ > ชีวิตช่วงแรก

แบรดลีย์เป็นชาวเมืองมาร์เซลลัส (Marcellus) รัฐนิวยอร์ก สหรัฐ เกิดวันที่ 18 กรกฎาคม พ.ศ. 2347 บุตรคนที่ห้าของนายแดน แบรดลีย์และนางยูนิช บีช แบรดลีย์ บิดาเกิดที่เมืองแฮมเดน รัฐคอนเนตทิคัต ก่อนจะย้ายครอบครัวมายังเมืองมาร์เซลลัสเมื่อ พ.ศ. 2288 บิดาของหมอแบรดลีย์เป็นผู้หนึ่งที่เริ่มก่อตั้งเมืองมาร์เซลลัส ส่วนมารดา ยูนิช เสียชีวิตเมื่อวันที่ 19 กรกฎาคม พ.ศ. 2347 เมื่ออายุ 38 ปี หลังจากที่คลอดหมอแบรดลีย์ ท่านจึงได้มารดาเลี้ยงคือ แนนซี ที่ดูแลในวัยเด็ก
แบรดลีย์เลือกศึกษาวิชาแพทย์เพราะในสมัยนั้นต้องการมิชชันนารีเป็นอย่างมาก ระยะแรกศึกษากับ ดร.เอ.เอฟ โอลิเวอร์ ที่เมืองเพนน์แยน โดยพยายามแก้ไขการพูดติดอ่างซึ่งเป็นมาตั้งแต่วัยรุ่นโดยการเข้ากลุ่มฝึกพูด เขาเคยไปฟังบรรยายทางการแพทย์ที่ฮาเวิร์ดใน ค.ศ. 1830 และกลับไปฝึกปฏิบัติงานการแพทย์ สลับกับการเป็นครูในหมู่บ้าน เมื่อสะสมเงินได้เพียงพอจึงไปโรงเรียแพทย์ที่กรุงนิวยอร์ก เพื่อเรียนและสอบได้รับปริญญาแพทย์ในเดือนเมษายน ค.ศ. 1833 ระหว่างอยู่ที่นิวยอร์กได้ปฏิบัติงานหาความชำนาญ จนสมัครเป็นแพทย์มิชชันนารีกับคณะกรรมการพันธกิจคริสตจักรโพ้นทะเล (American Board of Commissioners for Foreign Missions) เพื่อทำงานในเอเชีย
ประวัติ > เดินทางมายังสยาม

แบรดลีย์ออกเดินทางพร้อมภรรยา เอมิลี จากเมืองบอสตัน เมื่อวันที่ 2 กรกฎาคม พ.ศ. 2377 พร้อมมิชชันนารีกลุ่มหนึ่งซึ่งจะเดินทางไปพม่า โดยสารมากับเรือชื่อแคชเมียร์ ใช้เวลา 157 วัน จนถึงเมืองท่าแอมเฮิสต์ ของพม่า (ปัจจุบันคือเมืองไจคามี) เมื่อวันที่ 6 ธันวาคม พ.ศ. 2377 จนวันขึ้นปีใหม่ 1 มกราคม พ.ศ. 2378 เรือมาทอดสมอที่เกาะปีนัง แล้วเดินทางต่อมาถึงสิงคโปร์ 12 มกราคม ใช้เวลา 6 เดือนกว่าจะถึงสิงคโปร์ เมื่อมาถึงสิงคโปร์ได้พักอาศัยอยู่กับสมาคมมิชชันนารีแห่งลอนดอน (London Missionary Society) โดยพยายามเรียนภาษาไทยกับชาวอินเดียในสิงคโปร์ และเดินทางออกจากสิงคโปร์เมื่อวันที่ 9 กรกฎาคม เรือมาทอดสมออยู่นอกสันดอนแม่น้ำเจ้าพระยาตั้งแต่เช้า เวลา 7.00 น. ของวันที่ 16 กรกฎาคม รอน้ำขึ้นและคนนำร่อง ในที่สุดเรือผ่านสันดอนได้วันที่ 18 กรกฎาคม จึงได้ลงเรือยาวพร้อมกับสัมภาระบางส่วนเข้ามายังกรุงเทพฯ มาถึงปากน้ำเวลาเที่ยงวัน และถึงกรุงเทพฯ เวลา 21.00 น. ของวันที่ 18 กรกฎาคม พ.ศ. 2378 ซึ่งตรงกับวันเกิดปีที่ 31 พอดี
แบรดลีย์พักอาศัยอยู่แถววัดเกาะ สำเพ็ง (วัดสัมพันธวงศารามวรวิหาร) โดยอาศัยพักรวมกับครอบครัวของศาสนาจารย์สตีเฟน จอห์นสัน หมอแบรดลีย์เปิดโอสถศาลาขึ้นเป็นที่แรกในสยาม เพื่อทำการรักษา จ่ายยาและหนังสือเกี่ยวกับศาสนาให้กับคนไข้ แต่เนื่องจากในย่านนั้นมีชาวจีนอาศัยอยู่ กิจการนี้จึงถูกเพ่งเล็งว่าอาจทำให้ชาวจีนกระด้างกระเดื่องต่อรัฐบาลสยามได้ จึงกดดันให้เจ้าของที่ดินคือนายกลิ่น ไม่ให้มิชชันนารีเช่าอีกต่อไป ต่อมาจึงย้ายไปอยู่แถวกุฎีจีน ที่เป็นย่านของชาวโปรตุเกส เช่าบ้านที่ปลูกให้ฝรั่งเช่าของเจ้าพระยาพระคลัง ซึ่งต่อมาคือสมเด็จเจ้าพระยาบรมมหาประยูรวงศ์ (ดิศ บุนนาค) บริเวณหน้าวัดประยุรวงศาวาสวรวิหาร โดยหมอแบรดลีย์และคณะมิชชันนารีดัดแปลงบ้านเช่าที่พักแห่งใหม่นี้เป็น โอสถศาลา เปิดทำการเมื่อ 30 ตุลาคม พ.ศ. 2378
ที่บ้านพักแห่งใหม่นี้ เขาได้ทำการผ่าตัดครั้งสำคัญในประวัติศาสตร์การแพทย์ของไทย โดยตัดแขนให้แก่ภิกษุรูปหนึ่ง เมื่อวันที่ 13 มกราคม พ.ศ. 2380 พระภิกษุรูปนั้นประสบอุบัติเหตุจากกระบอกบรรจุดินดำทำพลุแตก ในงานฉลองที่วัดประยุรวงศ์ ซึ่งประสบความสำเร็จดีจนเป็นที่เลื่องลือ เพราะแต่ก่อนคนไทยยังไม่รู้วิธีผ่าตัดร่างกายมนุษย์แล้วยังมีชีวิตอยู่ดี หมอแบรดลีย์ได้ทำการรักษาคนไข้จนมีชื่อเสียง ส่วนภรรยา เอมิลี เข้าไปเป็นครูสอนภาษาอังกฤษในวัง ค่าใช้จ่ายเริ่มสูงขึ้นเรื่อย ๆ ไม่มีใครสนับสนุน หมอจึงหางานเสริมมาเลี้ยงครอบครัว จนหน่วยงานด้านกิจการศาสนาในอเมริกา ขอยุติการสนับสนุนภารกิจของมิชชันนารีในสยาม และขอให้ยกทีมเดินทางกลับอเมริกา ส่วนหมอแบรดลีย์กำลังหมดตัว แต่คณะมิชชันนารีได้ทิ้งเครื่องพิมพ์ไว้ให้ จนหมอหันมาทุ่มเทด้านการพิมพ์ จนประดิษฐ์อักษรไทยสำเร็จ เมื่อ พ.ศ. 2395 และได้ทุนรับจ้างพิมพ์จากทางราชการสยาม
ประวัติ > กลับอเมริกาและกลับมายังสยาม

จนภรรยาที่เป็นครูสอนภาษาอังกฤษให้ราชสำนักสยามมานาน 10 ปีล้มป่วยและเสียชีวิตด้วยวัณโรค จึงพาลูก 4 คนที่เกิดในสยามกลับไปอเมริกา เป็นเวลา 3 ปีเศษ ส่งลูกศึกษาที่อเมริกา ดิ้นรนจนได้รับทุนสนับสนุนจากสมาคมมิชชันนารีอเมริกันเป็นผลสำเร็จ และได้พบรักใหม่กับภรรยาใหม่ ซาราห์ บลักลี (Sarah Blachly) บัณฑิตจากวิทยาลัยโอเบอร์ลิน รัฐโอไฮโอ(Ohio) หลังแต่งงานก็กลับสยามเพื่อทำงานที่ค้างไว้ในสยามเมื่อ 3 ปีก่อน การกลับมาครั้งนี้ ได้พิมพ์หนังสือพิมพ์ไทยฉบับแรก บางกอกรีคอร์เดอร์ เป็นทั้งบรรณาธิการและเขียนบทความเอง และได้พิมพ์หนังสือต่าง ๆ อีกหลายเล่ม ส่วนภรรยา ซาราห์ ก็สอนภาษาอังกฤษในราชสำนัก หมอแบรดลีย์ยังริเริ่มการปลูกฝี ที่กำลังระบาดในสยาม
6 กุมภาพันธ์ พ.ศ. 2395 พระบาทสมเด็จพระจอมเกล้าเจ้าอยู่หัวพระราชทานที่ดินให้หมอแบรดลีย์ รวมถึงมิชชานารี ได้สร้างโรงพิมพ์บริเวณปากคลองบางกอกใหญ่ ข้างป้อมวิชัยประสิทธิ์ (ปัจจุบันอยู่ในเขตบางกอกใหญ่) พระองค์เสด็จไปสนทนาภาษาอังกฤษและเรื่องราวความก้าวหน้าทางวิทยาศาสตร์กับเขาและแหม่มซาราห์ที่บ้านอยู่บ่อยครั้ง
แบรดลีย์เสียชีวิตเมื่อวันที่ 23 มิถุนายน พ.ศ. 2416 อายุ 69 ปี ศพฝังที่สุสานโปรเตสแตนต์ ที่ใกล้โรงงานยาสูบ ถนนตก ซึ่งยังมีอยู่มาถึงทุกวันนี้
ในฐานะหมอสอนศาสนา

แบรดลีย์สมัครเป็นมิชชันนารีกับคณะกรรมการพันธกิจคริสตจักรโพ้นทะเล (American Board of Commissioners for Foreign Missions) โดยเรียนศาสนศาสตร์ด้วยตัวเอง ต่อมาภายหลังเขาเชื่อหลักศาสนศาสตร์เรื่อง คริสเตียนสมบูรณ์แบบ (Christian perfection) ของชาลส์ ฟินนีย์ โดยเชื่อว่า คริสเตียนทำบาปไม่ได้ เขาเชื่อว่าคนมีสองพวกเท่านั้น คือคนชอบธรรมและอธรรม
สิ่งที่แบรดลีย์ทำเป็นประจำควบคู่กับการรักษาคนเจ็บป่วยที่คลินิกคือการเทศน์และการอธิบายถึงพระเจ้าแท้จริง เขาจะไปเทศน์อธิบายข้อความในพระคัมภีร์ทุกแห่งที่มีโอกาสไม่ว่าจะเป็นที่วัด เช่นเมื่อครั้งไปเข้าเฝ้าพระบาทสมเด็จพระจอมเกล้าเจ้าอยู่หัวขณะที่ทรงผนวชอยู่ที่วัดราชาธิวาสราชวรวิหาร ก็ถือโอกาสเทศน์ให้พระสงฆ์ หรือเมื่อไปรักษาคนเจ็บป่วยในวังก็เทศน์ให้ชาววัง ยังมีการแจกแผ่นปลิวที่พิมพ์เป็นภาษาไทย จากการแปลด้วยตัวเอง และมีครูภาษาไทยช่วยเรียบเรียงให้ในระยะแรก แบรดลีย์ยังแวะขึ้นเรือสำเภาที่จอดริมแม่น้ำเจ้าพระยา แถบท่าดินแดง ท่าราชวงศ์ คลองสาน เรื่อยมาจนถึงบางรัก ยานนาวา แจกแก่ลูกเรือชาวแต้จิ๋ว
ในฐานะแพทย์

แบรดลีย์เป็นผู้นำแพทย์แผนปัจจุบัน (แบบตะวันตก) เข้ามาหลายประการ ทั้งการผ่าตัดและการป้องกันโรค หมอแบรดลีย์เปิดสถานพยาบาลรักษาผู้ป่วยในบางกอกเป็นครั้งแรกเมื่อวันที่ 4 สิงหาคม พ.ศ. 2374 ในการรักษาโรคในระยะแรก ๆ เขาจะตรวจผู้ป่วยได้เป็นจำนวนมากเกือบ 70-100 คน ในเวลา 3-4 ชั่วโมง ส่วนมากในช่วงเช้ามีคนช่วยจัดยาและแจกใบปลิวข้อความในพระคัมภีร์ด้วย
ในปีแรกเจ้าฟ้าน้อย (พระบาทสมเด็จพระปิ่นเกล้าเจ้าอยู่หัว) ได้เสด็จมาเยี่ยม เล่าให้ฟังเรื่องประเพณีการอยู่ไฟของมารดาหลังคลอด หมอแบรดลีย์ได้เสนออยากจะสอนให้คนไทยบางคนรู้จักภาษาอังกฤษแลสอนวิชาแพทย์ที่มี โดยในช่วงที่มีการปลูกฝี มีหมอหลวงมาศึกษากับหมอแบรดลีย์ และยังเขียนหนังสือเพื่อสอนหมอชาวสยาม เขียนบทความอธิบายวิธีการปลูกฝี ในภายหลังรัชกาลที่ 3 ได้พระราชทานรางวัลให้ 250 บาท (เท่ากับ 145 ดอลลาร์อเมริกันในสมัยนั้น) ตำราแพทย์แผนปัจจุบันเล่มแรกนี้ชื่อว่า ครรภ์ทรักษา มีความหนา 200 หน้า มีภาพประกอบฝีมือคนไทยประมาณ 50 ภาพ มีเนื้อหาเกี่ยวกับอาการของโรคในการคลอดและวิธีการแก้ไขรักษา กับพยายามสอนให้คนไทยเลิกธรรมเนียมการอยู่ไฟ ซึ่งเป็นสาเหตุสำคัญที่ทำให้มารดาหลังคลอดเสียชีวิต
สิ่งที่สร้างชื่อเสียงให้แบรดลีย์ คือการผ่าตัด มีการผ่าตัดก้อนเนื้อที่หน้าผากของผู้ป่วยรายหนึ่งเมื่อวันที่ 24 สิงหาคม ค.ศ. 1835 โดยไม่มียาสลบ และอีกหนึ่งการผ่าตัดที่ได้รับการจารึกไว้คือเมื่อวันที่ 13 มกราคม ค.ศ. 1837 เกิดเหตุระเบิดของปืนใหญ่ที่งานวัดบริเวณวัดประยุรวงศาวาส มีคนตาย 8 คน และบาดเจ็บจำนวนมาก เขาได้ตัดแขนของชายหนุ่มคนหนึ่งถึงเหลือหัวไหล่ ในภายหลังวันที่ 7 กันยายน ค.ศ. 1840 หมอแบรดลีย์ได้บันทึกไว้ว่า ได้ตัดแขนเด็กที่ได้รับอุบัติเหตุบนเรือฝรั่งเศส นอกจากนี้ยังมีการบันทึกว่า วันที่ 2 พฤศจิกายน ค.ศ. 1837 เขาได้ใช้เวลาทั้งวันในการแก้ไขกรามบนของชายที่กรามหักในงานวันเมื่อ 6 วันก่อน
ในบันทึกของแบรดลีย์ ยังบันทึกการผ่าตัดรักษาต้อกระจกหลายครั้ง รวมถึงการผ่าตัดต้อเนื้อ เช่น เมื่อวันที่ 10 พฤศจิกายน ค.ศ. 1836 มีพระภิกษุรุปหนึ่งจากสุโขทัยเดินทางมา 15 วัน พาพี่ชายที่ตาบอดเพราะการอักเสบมาตรวจ แต่ช้าเกินกว่าจะรักษา หลังจากนั้น 4 ธันวาคม ค.ศ. 1836 พระภิกษุรูปเดิมพาพระจากสุโขทัย 5 รูป มาตรวจตา มีรูปหนึ่งอายุ 80 ปี เป็นต้อเนื้อ ก็ได้รับการผ่าตัดลอกต้อออกได้ ยังมีการผ่าตัดต้อกระจกขุนนางชั้นสูง เช่น เมื่อวันที่ 18 มีนาคม ค.ศ. 1844 เขาได้ผ่าตัดต้อกระจกเจ้าพระยาพลเทพ อายุ 73 ปี ซึ่งอีก 2 เดือนต่อมาได้ให้ใส่แว่นก็เห็นได้ชัดเจนดี